Diari Oficial de la Generalitat Valenciana


Sumari del DOGV 8110, del 22-08-2017 (2017/7222)

RESOLUCIÓ de 25 de juliol de 2017, de la Direcció General de Finançament i Fons Europeus, per la qual es disposa la publicació de la pròrroga de la beca per a la realització de pràctiques professionals convocada mitjançant l'Ordre 3/2015, de 15 de desembre, de la Conselleria d'Hisenda i Model Econòmic.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8110

Data del DOGV
:   22-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7222


Data del document
:   25-07-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 25 de juliol de 2017, de la Direcció General de Finançament i Fons Europeus, per la qual es disposa la publicació de la pròrroga de la beca per a la realització de pràctiques professionals convocada mitjançant l'Ordre 3/2015, de 15 de desembre, de la Conselleria d'Hisenda i Model Econòmic. [2017/7222]  
Mitjançant l'Ordre 3/2015, de 15 de desembre, de la Conselleria d'Hisenda i Model Econòmic (DOGV 7688, 30.12.2015), es va convocar una beca per a la realització de pràctiques professionals en matèries relacionades amb el seguiment i la verificació dels programes operatius CV 2014-2020, així com la disseminació de coneixements sobre la normativa i els requeriments d'aquests.  
Amb data 12 de maig de 2016, la directora general de Finançament i Fons Europeus, va resoldre adjudicar la beca per a la realització de pràctiques professionals a Joan Sanchis Muñoz, i es va constituir una borsa de reserva per a cobrir la vacant que poguera produir-se durant el període de gaudi de la beca.  
Amb data 9 d'agost de 2016, Joan Sanchis Muñoz va presentar l'escrit de renúncia al gaudi de la beca, amb efectes a partir del dia 1 d'agost de 2016.  
Per Resolució de 19 de setembre de 2016, la directora general de Finançament i Fons Europeus, va resoldre adjudicar la beca a José Francisco Ricarte Albors, per ser el primer de la llista de la borsa de reserva, amb efectes des de l'1 d'octubre de 2016 fins al 31 de maig de 2017.  
D'acord amb l'apartat tercer, el període de duració pot prorrogar-se, sense necessitat de nova convocatòria, per un període màxim de 12 mesos addicionals, sempre que hi haja consignació pressupostària adequada i suficient en els pressupostos de la Generalitat per a 2017 i 2018, i que l'exercici de l'activitat que s'està fent així ho requerisca o aconselle.  
Per Resolució de 9 de maig de 2017, de la Direcció General de Finançament i Fons Europeus, es va prorrogar la beca per un període màxim de 12 mesos, amb efectes des de l'1 de juny de 2017, concedida a José Francisco Ricarte Albors, i queden condicionats els mesos que falten per a completar aquest període a l'existència de consignació pressupostària en el 2018.  
Per tot això i en virtut de les delegacions conferides en l'article quart de l'Ordre 3/2015, de la convocatòria, i el que disposa el Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, resolc:  
  
Disposar la publicació de la pròrroga de la beca per a la realització de pràctiques professionals en matèries relacionades amb el seguiment i la verificació dels programes operatius CV 2014-2020, així com la disseminació de coneixements sobre la normativa i els requeriments d'aquests, concedida a José Francisco Ricarte Albors.  
  
València, 25 de juliol de 2017.- El director general de Finançament i Fons Europeus: Andreu Iranzo Navarro.